
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆ ԵՎ ԼՐԱՑՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ 
	1.  ՀՀ ֆինանսների նախարարություն      

Հայտնում ենք հետևյալը.
Նախագծի հիմնավորման համաձայն, աշխատանքների ձեռքբերման նպատակով, «Գնումների մասին» օրենքի 15-րդ հոդվածի 6-րդ մասի 2-րդ կետի համաձայն, 2026թ-ի հուլիսի 7-ին կնքվել է համապատասխան պայմանագիր։ Պայմանագրային պարտավորությունների պատշաճ և ժամանակին կատարումն ապահովելու համար Նախագծով անհրաժեշտություն է առաջացել նախատեսել պայմանագրային ամբողջ գումարը:
Այդ կապակցությամբ առկա են հետևյալ դիտարկումները.
ա/ 1157-21001 միջոցառմամբ նախատեսված 2.5 մլրդ դրամից (ճշտված՝ 2.8 մլրդ դրամ) 12.08.2026թ. փաստացի ծախսը կազմում է 927.3 մլն դրամ և մնացորդը՝ 1.9 մլրդ դրամ: Ընդ որում Նախագծի հիմնավորումներում մնացորդային գումարի ծախսման ուղղությունների կանխատեսումների, ինչպես նաև նոր վագոնների գծով գումարի չբավարարման մասով գնահատումներ և հիմնավորումներ առկա չեն: Ուստի այս պարագայում Նախագծով առաջարկվող լրացուցիչ ֆինանսական հատկացումների անհրաժեշտությունը հիմնավորված չէ:
































բ/ ՀՀ պետական բյուջեով 1157-21001 միջոցառման համար նախատեսված արդյունքային ցուցանիշներում ներառված է մետրոպոլիտենի 8 հատ վագոնների նորոգում, որից 4 հատը՝ 1-ին կիսամյակում:
ՀՀ 2026թ-ի 1-ին կիսամյակի հաշվետվության համաձայն (փաստացի ծախսը՝ 592.6 մլն դրամ) միջոցառման շրջանակներում վերանորոգվել է 6 վագոն և ցուցանիշի գերազանցումը պայմանավորվել է նախորդ տարվանից ձեռքբերված պահեստամասերի առկայությամբ: Ուստի Նախագծի ընդունման դեպքում ընթացիկ տարվա մնացած ժամանակահատվածում (շուրջ 4 ամսում) 7 վագոն վերանորոգելու իրատեսականության մասով նույնպես անդրադարձ չի կատարվել Նախագծի հիմնավորումներում: 
Այդ առումով, Նախագծին կից վերոնշյալ կնքված պայմանագրի կամ դրա հիմնական պայմանների՝ առարկայի, արժեքի և շրջանակի վերաբերյալ տեղեկատվության ներկայացումը հնարավորություն կտար ավելի լավ պատկերացում կազմել նշված հարցերի վերաբերյալ։ 


Ելնելով վերոգրյալից, հայտնում ենք, որ կարևորում ենք մետրոպոլիտենի ենթակառուցվածքների արդիականացումն ու անվտանգ ուղևորափոխադրումների ապահովումը, սակայն հաշվի առնելով ներկա պահին 1157-21001 միջոցառման գծով 1.9 մլրդ դրամի (67%) մնացորդի առկայությունը, առաջարկում ենք ներկայացնել անհրաժեշտ հիմնավորումներ լրացուցիչ միջոցների հատկացման անհրաժեշտության վերաբերյալ, իսկ Նախագծով առաջարկվող 3 վագոնների վերանորոգման հարցը հրատապ համարվելու պարագայում այդ աշխատանքներն իրականացնել առկա միջոցների շրջանակներում (անհրաժեշտության դեպքում կատարելով միջեռամսյակային վերաբաշխում):
	









ա/  2026 թվականի օգոստոսի 12-ի դրությամբ միջոցառման շրջանակներում առկա շուրջ 1.9 մլրդ դրամի մնացորդը հաշվարկվել է՝ հիմք ընդունելով տվյալ ժամանակահատվածի դրությամբ իրականացված փաստացի վճարումները։
Միևնույն ժամանակ, միջոցառման իրական ազատ մնացորդը գնահատելիս անհրաժեշտ է հաշվի առնել ոչ միայն փաստացի կատարված վճարումները, այլև արդեն իսկ ստանձնված և կնքված պայմանագրերից բխող պայմանագրային պարտավորությունները, որոնց կատարման համար համապատասխան ֆինանսական միջոցները պետք է պահպանվեն միջոցառման շրջանակներում, քանի որ ենթակա են կատարման մինչև տարեվերջ: Փաստացի կատարված վճարումների և արդեն իսկ ստանձնված պայմանագրային պարտավորությունների հաշվառմամբ՝ միջոցառման շրջանակներում առկա ազատ մնացորդը կազմում է ընդամենը 492,993.4 հազ. դրամ։
Միջոցառման շրջանակներում 2026 թվականի ընթացքում նախատեսված աշխատանքների կատարման ընթացքի, կնքված պայմանագրերի և մնացած ժամանակահատվածում աշխատանքների փաստացի իրականացման հնարավորությունների վերագնահատման արդյունքում՝ նախապես նախատեսված աշխատանքների մի մասը 2026 թվականին ամբողջությամբ իրականացնելու օբյեկտիվ հնարավորություն չկա: Ուստի Նախագծի նոր խմբագրությամբ նախատեսվում է չիրականացնել կամ նվազեցնել այն աշխատանքների ֆինանսավորումն ու արդյունքային ցուցանիշները, որոնց մասով գնումների գործընթացը դեռևս չի իրականացվել կամ գնումների փաստացի արդյունքներով նախատեսված ֆինանսական միջոցների ծավալները նվազել են։
Արդյունքում, Միջոցառման ներսում ձևավորվում է 492,993.4 հազ. դրամի ներքին վերաբաշխման հնարավորություն, որն ուղղվելու է նույն միջոցառման շրջանակներում առավել իրատեսական և արդեն իսկ կնքված պայմանագրերի աշխատանքների ապահովմանը,  իսկ առաջնահերթ աշխատանքների ամբողջական ֆինանսավորումն ապահովելու համար առաջացած լրացուցիչ գումարը կազմում է 123,638.4 հազ. դրամ, որը նախատեսվում է վերաբաշխել 1157 ծրագրի «21002. Երևանի մետրոպոլիտենի ենթակառուցվածքի կառուցում» միջոցառումից։
բ/ Լրամշակված Նախագծով առաջարկվում  2026 թվականի ընթացքում վերանորոգել թվով 18 մետրոպոլիտենի վագոններ։
Միաժամանակ, 2026 թվականի հուլիսի 7-ին կնքված պայմանագրով նախատեսված երեք միջանկյալ 81-714 մոդելի վագոնների նորոգման և արդիականացման պայմանագրի ընդհանուր արժեքը կազմում է 547,800.0 հազ. դրամ, որի շրջանակներում ընթացիկ տարում նախատեսվում է իրականացնել միայն կանխավճարի վճարում՝ 164,340.0 հազ. դրամի չափով։
Հաշվի առնելով, որ նշված երեք վագոնների վերանորոգման և արդիականացման աշխատանքների ամբողջական կատարումը և համապատասխան արդյունքի ձևավորումը ընթացիկ տարում չի նախատեսվում, դրանք 2026 թվականի արդյունքային ցուցանիշում չեն ներառվել։
Միաժամանակ, Նախագծին կից ներկայացվում է 2026 թվականի հուլիսի 7-ին կնքված թվով 3 միջանկյալ վագոնների ձեռքբերման պայմանագիրը՝ հնարավորություն տալով առավել ամբողջական պատկերացում կազմել ձեռքբերման առարկայի, պայմանագրի արժեքի, կանխավճարի չափի և պայմանագրի շրջանակի վերաբերյալ։
 Ելնելով ՀՀ ՖՆ ներկայացված դիտարկումներից՝ Նախագիծը լրամշակվել է:



